Komission asetus (EY) N:o 1230/2000, annettu 13 päivänä kesäkuuta 2000, asetuksesta (EY) N:o 661/97 poikkeamisesta markkinointivuonna 2000/2001 tomaattijalosteiden kiintiöiden jakamista jäsenvaltioiden kesken koskevan määräajan osalta



Virallinen lehti nro L 140 , 14/06/2000 s. 0006 - 0006



Komission asetus (EY) N:o 1230/2000, annettu 13 päivänä kesäkuuta 2000, asetuksesta (EY) N:o 661/97 poikkeamisesta markkinointivuonna 2000/2001 tomaattijalosteiden kiintiöiden jakamista jäsenvaltioiden kesken koskevan määräajan osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 2701/1999(2), ja erityisesti sen 6 artiklan 5 kohdan, sekä katsoo seuraavaa: (1) Asetuksen (EY) N:o 2201/96 6 artiklan 4 kohdassa säädetään, että jäsenvaltiot jakavat niille myönnetyt määrät alueelleen sijoittautuneiden jalostusyritysten kesken sitä markkinointivuotta, jolle jako tehdään, edeltävien kolmen markkinointivuoden aikana vähimmäishinnoilla tuotettujen keskimääräisten määrien perusteella. (2) Asetuksen (EY) N:o 2201/96 soveltamista koskevista yksityiskohtaisista säännöistä tomaattijalosteiden kiintiöjärjestelmän osalta annetun komission asetuksen (EY) N:o 661/97(3), sellaisena kuin se on muutettuna asetuksella (EY) N:o 2807/98(4), 7 artiklan 1 kohdassa säädetään, että kun jäsenvaltion toimivaltaiset viranomaiset ovat tutkineet, että tukihakemukset ovat vaatimusten mukaisia, ja kun niillä on jo kaikki jakamisen suorittamiseksi tarvittavat tiedot, ne myöntävät kullekin jalostusyrityksille määrätyn määrän tuoreita tomaatteja. Mainitun asetuksen 1 artiklan 1 kohdassa säädetään, että jäsenvaltioiden on tehtävä asetuksen (EY) N:o 2201/96 6 artiklan 4 kohdassa tarkoitettu jakaminen viimeistään kutakin markkinointivuotta edeltävänä 31 päivänä toukokuuta. (3) Italian viranomaisten ovat ilmoittaneet komissiolle, etteivät ne pysty noudattamaan 31 päivänä toukokuuta päättyvää määräaikaa hallinnollisten vaikeuksien vuoksi, ja ne ovat pyytäneet määräajan lykkäämistä 20 päivään kesäkuuta 2000. Näissä oloissa on aiheellista lykätä poikkeuksellisesti ja ainoastaan markkinointivuoden 2000/2001 osalta kyseistä määräaikaa 20 päivään kesäkuuta 2000. (4) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltiot voivat lykätä markkinointivuoden 2000/2001 osalta 20 päivään kesäkuuta 2000 asetuksen (EY) N:o 661/97 1 artiklan 1 kohdassa tarkoitettua määräaikaa, joka koskee kiintiöiden jakamista jäsenvaltioiden alueelle sijoittautuneiden jalostusyritysten kesken. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä kesäkuuta 2000. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 327, 21.12.1999, s. 5. (3) EYVL L 100, 17.4.1997, s. 41. (4) EYVL L 349, 24.12.1998, s. 34.